BSC-LT/ACAData huggingface dataset:
[ca] En aquesta Tesi Doctoral hem aprofundit en l'impacte negatiu de la diabetis sobre el pulmó: (I) Avaluació de la funció pulmonar: estudi on mostrem com els pacients amb DM tipus 1 presenten una reducció dels paràmetres de funció pulmonar i la dosi d'insulina va ser l'única variable associada. (II) Estudi de la sensació dispneica en DM tipus 2: estudi de casos i controls. Mitjançant l'escala de dispnea modificada del Medical Research Council mostrem com els pacients amb DM tipus 2 presenten major sensació dispneica. Amb el qüestionari Respiratori de Saint George no es confirmen aquests resultats. (III) Anàlisi de la sensació dispneica en DM tipus 1 de llarga evolució: estudi de casos i controls. Els qüestionaris mMRC i SGRQ no confirmen l'augment de la sensació dispneica en els pacients, però amb el SGQR observem menor puntuació. (IV) Canvis en la qualitat del son després d'iniciar un sistema de nansa tancada híbrida: estudi prospectiu amb DM tipus 1, on s'avalua mitjançant l'índex de qualitat del son de Pittsburgh a l'inici i als 6 mesos de seguiment. En els pacients amb una mala qualitat del son basal, aquesta millora significativament.

[en] In this Doctoral Thesis we delved into the negative impact of diabetes on the lungs: (I) Evaluation of pulmonary function: study where we show how patients with type 1 diabetes presented a reduction in pulmonary function parameters, and insulin dose was the only associated variable. (II) Study of the dyspneic sensation in type 2 diabetes: case and control study. Using the modified Medical Research Council dyspnoea scale, we show how patients with type 2 diabetes had a greater sensation of dyspnea. These results are not confirmed with the Saint George Respiratory questionnaire. (III) Assessment of dyspnoeic sensation in with long-term type 1 diabetes: case and control study. The mMRC and SGRQ questionnaires do not confirm the increase in the dyspneic sensation in the patients, but they had a lower score in the SGQR. (IV) Changes in sleep quality after starting a closed-loop hybrid system: prospective study in type 1 diabetes, assessed using the Pittsburgh Sleep Quality Index at baseline and at 6 months follow-up. In patients with poor baseline sleep quality, there was a significant improvement.
[ca] La competència "empatia" és clau per la satisfacció dels clients en la restauració i, conseqüentment, per la sostenibilitat econòmica dels negocis. La finalitat de la investigació és explorar i aportar coneixement sobre com la simulació pot col·laborar en la formació inicial dels futurs equips de sala mitjançant el desenvolupament l'empatia. El resultat final desenvolupa, documenta, prova i valida el disseny d'una experiència de simulació que permet als docents dirigir una activitat que millora la competència esmentada d'una manera fonamentada i rigorosa, incloent les guies i instruments necessaris per a la seva correcta implementació. A través d'aquest instrument senzill, aplicable, validat i documentat s'espera que els restaurants disposin de personal amb millor perfil competencial. Els resultats conclouen un increment de la mitjana del nivell d'empatia, especialment a l'alumnat amb indicadors inicial més baixos, i un important efecte d'homogeneïtzació del grup, molt valorat a les escoles de formació.

[en] The "empathy" competence is key to customer satisfaction in restaurants and, consequently, to the economic sustainability of businesses. The purpose of the research is to explore and provide knowledge on how simulation can collaborate in the initial training of future front servers by developing empathy. The final result develops, documents, tests and validates the design of a simulation experience that allows teachers to lead an activity that improves this competence in a well-founded and rigorous way, including the guides and instruments necessary for its correct implementation. Through this simple, applicable, validated and documented instrument, it is expected that restaurants will have serving staff with a better competency profile. The results conclude an increase in the average median of empathy, especially for students with lower initial indicators, and a significant homogenization effect of the group, highly valued in training schools.
[ca] Aquesta tesi doctoral proposa un llistat de criteris per a l'anàlisi de la Responsabilitat Social Corporativa (RSC) de la indústria química espanyola, així com una aproximació a la seva priorització a l'hora d'implementar-los. La RSC, tal i com es presenta en aquesta investigació, es fonamenta en una ètica empresarial basada en l'ètica cívica i la responsabilitat moral. La indústria química espanyola és un dels sectors empresarials més importants, tant pel seu impacte econòmic com per la penetració dels seus productes i serveis a la nostra societat. A partir de quatre propostes d'anàlisi de la RSC(la Guia de la Global ReportingInitiative, el Modeld'IndicadorsBàsics, la Guia de la Responsabilitat Social Corporativa de la indústria química i el Responsible Care), s'ha elaborat un llistat de 127 criteris. Donades les característiques del llistat i del seu procés de validació, s'ha implementat una variació del mètode Delphi. Aquesta metodologia busca el consens de tots els afectats per l'activitat de la industria química en harmonia amb els principis de l'ètica dialògica.

[en] This dissertation proposes a list of criteria for the analysis of Corporate Social Responsibility (CSR) in the Spanish chemical industry, as well as an approach to the prioritization of the implementation of the criteria. CSR, as presented in this research, is based on a business ethics that comes from civil ethics and moral responsibility. The Spanish chemical industry is one of the most important business sectors, due to its economic impact and the penetration of its products and services in our society. From four different proposals focused on CSR analysis (Global Reporting Initiative guide,Basic Indicators Model, the Guide to Corporate Social Responsibility in the chemical industry and Responsible Care), we have produced a list of 127 criteria. Given the nature of the list and its validation process, we have implemented a variation of the Delphi method. This method seeks consensus of all those affected by the activity of the chemical industry in harmony with the principles of dialogue ethics.
[ca] La Casa Bellesguard d'Antoni Gaudí apunta cap a un periple que ens dona a conèixer l'obra d'un monjo, Peter Lenz (1832-1928), que va formar l'escola d'art de la congregació de Beuron, va elaborar un cos teòric (la geometria estètica) i va dirigir unes pintures en un convent als afores de la ciutat de Praga (Sant Gabriel). L'obra d'aquest artista alemany es pot comprendre completament a través del pensament de Schelling i la seva idea d'un Deu com a procés de desenvolupament. D'aquesta manera, amb la geometria de Lenz i la filosofia de Schelling, la Casa Bellesguard troba el seu lloc definitiu com a herència deixada per Gaudí amb la finalitat d'entendre el Temple de la Sagrada Família, tal com ell la va pensar: com a un exemple de l'art al servei de la religió de l'esperit.

[en] Antonio Gaudí's Bellesguard House points to a journey that introduces us to the work of a monk, Peter Lenz (1832-1928), who formed the art school of the Beuron congregation, developed a theoretical body (aesthetic geometry), and directed some paintings in a convent next to the city of Prague (Sant Gabriel). The work of this German artist acquires complete understanding through Schelling's thought and his idea of a God as a process of development. In this way, with the geometry of Lenz and the philosophy of Schelling, the Bellesguard House finds its definitive place as a legacy that Gaudí left with the purpose of understanding the Temple of the Sagrada Familia, as he intended it: as an example of art at the service of the religion of the spirit.
[ca] Es tracta d'un estudi descriptiu i retrospectiu amb disseny de camp, no experimental. La història clínica es va revisar des de gener de 2018 fins a juny de 2022. 189 dones que van assistir a la Hospital SOLCA de Portoviejo-Equador am diagnòstic citològic i histològic de coll uterí es van incloure càncer, en els quals es va detectar la presència de VPH en mostres de cèl·lules cervicals. L'estudi va utilitzar la prova de Chi quadrat per analitzar estadístiques inferencials i identificar significatius associacions, considerant un valor de p&lt;0,05 amb un nivell de confiança del 95%.

[en] This is a descriptive, retrospective study with field design, not experimental. Medical records were reviewed from January 2018 to June 2022. 189 women who attended the SOLCA Hospital in Portoviejo-Ecuador with a cytological and histological diagnosis of cervical cancer were included, in whom the presence of HPV was detected in cervical cell samples. The study used the Chi-square test to analyze inferential statistics and identify significant associations, considering a value of p&lt;0.05 with a confidence level of 95%.
[ca] Aquesta tesi s'emmarca dins del camp de la lingüística matemàtica, concretament en la branca de la gramàtica lògica de tipus, disciplina íntimament relacionada amb la teoria de la demostració. En aquest treball es proposa un càlcul o lògica substructural, anomenat càlcul discontinu de lambek, que intenta tractar amb èxit el problema de la discontinuïtat, que és un fenomen molt estès en totes les llengües naturals. Al llarg del llibre s'analitzen i es demostren diverses propietats del càlcul discontinu de Lambek, la qual cosa dóna fe de la seva bondat matemàtica. Finalment, mitjançant aquest càlcul estudiem en detall una sèrie de fenòmens lingüístics de naturalesa discontínua.

[en] This is a thesis in Mathematical Linguistics, namely in Proof Theory. Its main contribution is the conception of the Discontinuous Lambek calculus (D henceforth), an intuitionistic substructural logic. This calculus (or logic) tries to face the problem of discontinuity, which is pervasive in natural languages. In this work, several mathematical results on proof-theoretical aspects, soundness/completeness theorems and generative power are formulated and proved. This represents, we think, a remarkable achievement. Finally, the logic machinery developped through the book allows a study in depth of several discontinuous linguistic phenomena.
[ca] Aquesta tesi doctoral se centra en les dificultats que experimenten els alumnes turcs d'espanyol en l'adquisició i ús de l'article en espanyol en el nivell A1 de l'MECR (2002) i busca solucions per millorar aquest procés. En aquesta tesi es duen a terme tres investigacions diferents. En primer lloc, s'analitzen tres manuals d'ELE del nivell A1, d'ús freqüent a Turquia, per conèixer com es tracta aquesta categoria gramatical en aquests manuals i detectar si necessiten alguna millora en aquest aspecte. En segon lloc, es realitza una anàlisi d'errors d'alumnes turcs per conèixer els problemes que tenen per usar l'article en espanyol. L'anàlisi dels manuals ha demostrat que aquests manuals ofereixen menys referències sobre el contrast dels articles definit i indefinit i sobre l'omissió de l'article. D'altra banda, l'anàlisi d'errors dels alumnes turcs ha revelat que els alumnes turcs principalment tenen problemes amb l'omissió errònia de l'article definit i la compatibilitat de l'article definit amb alguns verbs. A partir d'aquestes dues investigacions, s'ha dissenyat una intervenció didàctica per fomentar l'ús de l'article de l'alumnat esmentat. Abans i després de la intervenció, s'ha mesurat el rendiment dels alumnes a través de dues proves idèntiques.

[en] This doctoral thesis focuses on the difficulties experienced by Turkish students in the acquisition and use of the article in Spanish at level A1 of the CEFR (2002) and seeks solutions to improve this process. In this thesis three different investigations are carried out. In the first place, three ELE manuals of level A1, frequently used in Turkey, are analyzed to find out how this grammatical category is treated in these manuals and to detect if they need any improvement in this aspect. Second, an error analysis of Turkish students is carried out to find out the problems they have in using the article in Spanish. The analysis of the manuals has shown that these manuals offer fewer references on the contrast of the definite and indefinite articles and on the omission of the article. On the other hand, the error analysis of Turkish students has revealed that Turkish students mainly have problems with the erroneous omission of the definite article and the compatibility of the definite article with some verbs. Based on these two investigations, a didactic intervention has been designed to encourage the use of the article by the aforementioned students
[ca] En aquesta Tesi s'ha fet un estudi teòric complet del mecanisme de reacció de l'enzim Anhidrasa Carbònica fent servir el mètode Hartree-Fock i mètodes correlacionats MP2. S'han analitzat dos possibles mecanismes de reacció per la hidratació del CO2: el mecanisme de Lipscomb i el de Lindskog. Les barreres energètiques obtingudes per a les reaccions directa i inversa de formació del (NH3)3ZnII(HCO3-) segons els mecanismes de Lipscomb i Lindskog, quan s'hi ha considerat els efectes de correlació electrònica i del medi, són ambdues petites i del mateix ordre. Els millors valors, de 5.5 kcal/mol pel mecanisme de Lindskog i de 6.7 kcal/mol per al de Lipscomb, són compatibles amb el valor màxim permès des d'un punt de vista experimental, que és de 10 kcal/mol. Això fa pensar que la reacció d'hidratació del CO2 en l'Anhidrasa Carbònica es pot donar perfectament per les dues vies. Finalment s'ha analitzat el bescanvi de HCO3- per H2O en l'Anhidrasa Carbònica que porta a recuperar l'enzim en la seva forma inicial. S'ha vist que aquest bescanvi té lloc per coordinació directa d'una molècula d'aigua i posterior sortida de la molècula de bicarbonat facilitada per l'entrada de la molècula d'aigua.

[en] In this Thesis, we have carried out a complete theoretical study of the reaction mechanism of the Cabonic Anhydrase enzyme using the Hartree-Fock method and including correlation energy at the MP2 level. We have studied two possible reaction mechanisms for the hydration of CO2: the Lipscomb and Lindskog mechanisms. The energetic barriers obtained for the direct and inverse formation of the (NH3)3ZnII(HCO3-) species are both small and of the same order for the two reaction mechanisms when including the effects of the environment and the correlation corrections. The best values of 5.5 kcal/mol for the Lindskog mechanism and of 6.7 kcal/mol for the Lipscomb mechanism both match the maximum value permitted from an experimental point of view (10 kcal/mol). Therefore, we conclude that the hydration of CO2 by Carbonic Anhydrase can follow any of the two studied reaction mechanisms. Finally, we have analyzed the HCO3- /H2O exchange in the Carbonic Anhydrase that leads to the recovery of the catalytic form of the enzyme. We have found that this exchange takes place after the direct coordination of water to the (NH3)3ZnII(HCO3-) species followed by the HCO3- dissociation, which is favored by the presence of water in the coordination sphere of the metal.
[ca] Els humans estan exposats a múltiples químics ambientals, molts amb efectes sobre la salut deficientment caracteritzats. Avaluar el risc químic requereix conèixer el perill, la relació dosi-resposta i l'exposició per caracteritzar els riscos potencials per a la salut, especialment la neurotoxicitat, el qual és un repte. A més, els models computacionals existents se centren en l'exposició o la resposta química i no capturen la fisiologia humana dinàmica i la toxicitat cerebral. En aquesta tesi es desenvolupen models toxicològics de sistemes quantitatius (QST) per predir la neurotoxicitat integrant exposició i cinètica químiques, fisiologia, dinàmica molecular i resposta cel·lular per a múltiples químics com el bisfenol A (BPA), els retardants de flama (FR), PFOS i PFOA incloent la cinètica mecànica per als FR i les diferències fisiològiques i bioquímiques específiques del sexe per al BPA. S'ha desenvolupat un model PBPK dinàmic per avaluar la toxicocinètica en la població sensible per PFOS, i el model Brain PBPK in-vitro in-viu (IVIVE) per predir la dosi estimada de teixit cerebral, que s'ha combinat amb pertorbacions en ROS endògenes utilitzant un model del sistema biològic. El PBPK per FR ha mostrat una distribució prolongada en el cervell, i el model de BPA específic del sexe una vida mitjana major per a les nenes que els nens. L'exposició al PFOS va augmentar amb l'edat, possiblement a causa de la disposició química dins de la medul·la òssia o el teixit adipós. El model PBPK mostra una variació de cinètica química en els subòrgans del cervell i per tant en el risc.

[en] Humans are exposed to multiple environmental chemicals with some being toxic, and others with unknown or poorly characterized health effects. Chemical risk assessment relies on the knowledge of hazard, the dose–response relationship, and exposure to characterize potential risks to human health. Understanding the human health risk, especially neurotoxicity posed by these chemicals is a significant challenge due to diverse chemical space and limited toxicological information. Moreover, the existing computational models are either focused on exposure or chemical response being unable to capture the dynamic human physiology, mechanistic signaling and hence targeted toxicity. The objective of this thesis is to develop quantitative systems toxicology (QST) models to predict neurotoxicity by integrating chemical exposure, physiology, chemical kinetics, molecular dynamics and cellular response (brain). QST approach was utilized for multiple chemicals like bisphenol A (BPA), flame retardants (FRs), PFOS and PFOA. Risk assessment was improved by including mechanistic kinetics for FRs and sex-specific physiological and biochemical differences for BPA. Dynamic PBPK model was developed to evaluate the toxicokinetic in pediatric, adult, and geriatric for PFOS. In-vitro in-vivo (IVIVE) Brain PBPK Model was developed for predicting the estimated brain tissue dose which was coupled with perturbations in endogenous ROS using systems biology model. PBPK for FRs showed prolonged distribution in brain and the sex-specific BPA model displayed a higher half-life for girls than boys
[ca] En aquesta Tesi demostrem com el clúster nonanuclear [Co9(H2O)6(OH)3(HPO4)2(PW9O34)3]16− (Co9) és actiu a l'estat sòlid com a catalitzador d'oxidació d'aigua. Precipitant el polioxometalat amb Cs+ s'obté una sal insoluble en aigua a temperatura ambient (CsCo9) que, mesclant-la amb pasta de carbó i incorporant-la dins d'un elèctrode, promou catàlisi heterogènia d'electròlisi d'aigua a pH7 amb una estabilitat remarcable inclús a pH1, on els òxids de cobalt són inestables, i amb una evolució d'O2 Faradaica. Aquesta sal també és activa en experiments conduïts per la llum, emprant un cromòfor i un oxidant de sacrifici a pH7. Els valors obtinguts de TON i TOF han sigut incrementats al doble utilitzant el cromòfor com a contracatió, sense la necessitat d'afegir cromòfor addicional a la dissolució. En ambdós casos, electroquímicament i als experiments conduïts per la llum, presentem evidències que descarten la participació d'òxid de cobalt com a catalitzador. Finalment, proposem un mecanisme de reacció plausible per la catàlisi d'oxidació d'aigua emprant polioxometalats substituïts amb cobalt mitjançant càlculs DFT. Estudiem aquest mecanisme amb dos polioxometalats tipus sandvitx [Co4(H2O)2(XW9O34)2]10- (X = P(V), V(V)), identificant la formació de l'espècie activa (POM-Co(III)-O·), la qual és un radical, com l'etapa limitant de la reacció electroquímica. Al nostre estudi computacional també hem sigut capaços d'explicar les diferències cinètiques observades experimentalment.

[en] In this Thesis we demonstrate how the nonanuclear [Co9(H2O)6(OH)3(HPO4)2(PW9O34)3]16− cluster (Co9) is active in the solid state towards water oxidation catalysis. Precipitation of the POM with Cs+ leads to an insoluble salt in water at room temperature (CsCo9) which, blended with carbon paste, and incorporated into an electrode, promote heterogeneous catalytic water electrolysis at pH7 with remarkable stability even at pH1, where cobalt oxide is unstable, and with Faradaic O2 evolution. This salt is also active under light-driven experiments employing a sensitizer and a sacrificial acceptor at pH7. The maximum turnover numbers and initial turnover frequencies are improved by 2-fold when employing the sensitizer as countercation, without the need of use sensitizer in the solution. In both, electrochemical and light-driven experiments, we present several lines of evidence to rule out the participation of cobalt oxide as catalyst. Finally, we propose a plausible reaction mechanism for water oxidation catalyzed with cobalt-containing polyoxometalates by means of DFT calculations. We study the mechanism with two sandwich polyoxometalates [Co4(H2O)2(XW9O34)2]10- (X = P(V), V(V)), identifying the formation of the active species (POM-Co(III)-O·), which is a radical species, as the overpotential-limiting step. The kinetic differences observed experimentally with both clusters for oxygen production are also identified in our computational study.
[ca] El ràpid desenvolupament de les tecnologies de seqüenciació d'alt rendiment ha impulsat els camps de la genòmica mèdica i la medicina d'alta precisió, creant una gran varietat de noves aplicacions, les quals requereixen dades d'una qualitat excel·lent i mètodes d'anàlisi altament precisos. La distinció entre errors i variants reals en dades de seqüenciació de propera generació (NGS) és un repte quan hi ha errors sistemàtics o aleatoris mesclats amb variants germinals o somàtiques a freqüències al·lèliques molt baixes. En la primera part d'aquesta tesi, hem desenvolupat un filtre per al genotipatge de variants (ABB) capaç d'identificar errors sistemàtics durant el procés de detecció de variants que altres mètodes convencionals no poden trobar. Aquesta eina filtra falsos positius del conjunt de variants finals en estudis de variacions somàtiques i germinals, així com també detecta falses associacions de malalties gèniques en estudis de casos-controls. En segon lloc, hem desenvolupat un conjunt de nous mètodes capaços de distingir i corregir els errors de seqüenciació i PCR amb l'ús d'identificadors moleculars. Aquests ens permeten modelar les taxes d'error i conseqüentment detectar mutacions somàtiques a freqüències al·lèliques extremadament baixes en l'anàlisi de biòpsies líquides. Per finalitzar aquesta tesi, hem caracteritzat les mutacions mosaiques en un estudi multi-teixit multi-individu utilitzant una cohort de centenars d'individus sans amb milers de mostres.

[en] The rapid development of high-throughput sequencing technologies pushed forward the fields of medical genomics and precision medicine, creating many new applications for diagnostics and clinical studies that require high quality data and highly accurate analysis methods. Distinguishing errors from real variants in Next Generation Sequencing data is a challenge when systematic errors, random sequencing errors, germline variants or somatic variants at very low allele frequency are present in the same data. In the first part of this thesis, we developed a genotype callability filter (ABB) able to identify systematic variant calling errors that were not found by state-of-the art methods. This tool cleans false positive calls from somatic and germline variant callsets, as well as detects false gene-disease associations in case-control studies. Secondly, we developed a set of novel methods able to distinguish and correct sequencing and PCR errors with the use of molecular barcodes, permitting us to build error rate models for the detection of somatic mutations at extremely low allele frequencies in liquid biopsies. As final part of this thesis, we characterized mosaic mutations in a multi-tissue, multi-individual study using a cohort of thousands of samples from hundreds of healthy individuals.